2003R0622 — FI — 21.08.2007 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 622/2003, annettu 4 päivänä huhtikuuta 2003, toimenpiteistä ilmailun turvaamista koskevien yhteisten perusvaatimusten täytäntöönpanemiseksi (ETA:n kannalta merkityksellinen teksti) (EYV L 089, 5.4.2003, p.9)

Muutettu:









▼B

KOMISSION ASETUS (EY) N:o 622/2003,

annettu 4 päivänä huhtikuuta 2003,

toimenpiteistä ilmailun turvaamista koskevien yhteisten perusvaatimusten täytäntöönpanemiseksi

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisistä siviili-ilmailun turvaamista koskevista säännöistä annetun Euroopan parlamentin ja neuvoston asetuksen (EY) N:o 2320/2002 annettu 16 päivänä joulukuuta 2002 ( 1 ) ja erityisesti sen 4 artiklan 2 kohdan, sekä katsoo seuraavaa: (1) Komission tehtävä on vahvistaa toimenpiteet ilmailun turvaamista koskevien yhteisten perusvaatimusten täytäntöönpanemiseksi kaikkialla Euroopan unionissa. Asetus on sopivin väline tähän tarkoitukseen. (2) Asetuksessa olisi tärkeää säätää ainoastaan sellaisista toimenpiteistä, jotka voidaan julkaista Euroopan unionin virallisessa lehdessä. Turvallisuussyistä näitä toimenpiteitä olisi täydennettävä yksityiskohtaisilla tiedoilla, joiden julkistamista ei kuitenkaan pitäisi sallia ilmailun turvaamisen varmistamisen vuoksi. Erityisesti ei pitäisi paljastaa mitään sellaisia tietoja, joita voidaan käyttää turvallisuuden vaarantamiseen. (3) Tätä varten on tarpeen sallia eron tekeminen eri tyyppisten lentoasemien välillä paikallisen riskinarvioinnin perusteella. Sen vuoksi komissiolle olisi ilmoitettava niistä lentoasemista, joilla riskien katsotaan olevan pienet. (4) Täytäntöönpanoa koskevien toimenpiteiden olisi myös voitava olla erilaisia sen mukaan, mihin ilmailun lajiin niitä sovelletaan. Komissiolle olisi ilmoitettava, jos sovelletaan korvaavia toimenpiteitä turvallisuustason vastaavuuden varmistamiseksi. (5) Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Tavoite

Tässä asetuksessa säädetään kansallisiin siviili-ilmailun turvaohjelmiin sisällytettävien ilmailun turvaamista koskevien yhteisten perusvaatimusten täytäntöönpanon ja teknisen mukauttamisen edellyttämistä toimenpiteistä.

2 artikla

Määritelmät

Tässä asetuksessa sovelletaan seuraavia määritelmiä:

— ’Kansallisella siviili-ilmailun turvaohjelmalla’ tarkoitetaan määräyksiä, toimintatapoja ja menettelyjä, joita jäsenvaltiot ovat antaneet asetuksen (EY) N:o 2320/2002 5 artiklan mukaisesti varmistaakseen siviili-ilmailun turvaamisen alueellaan.

— ’Asianmukaisella viranomaisella’ tarkoitetaan kansallista viranomaista, jonka jäsenvaltio on nimennyt asetuksen (EY) N:o 2320/2002 5 artiklan 2 kohdan mukaisesti ja joka vastaa kyseisen jäsenvaltion kansallisen siviili-ilmailun turvaohjelman täytäntöönpanon yhteensovittamisesta ja seurannasta.

3 artikla

Luottamuksellisuus

Edellä 1 artiklassa tarkoitetut toimenpiteet esitetään liitteissä.

Nämä toimenpiteet ovat salaisia eikä niitä julkisteta. Ne luovutetaan ainoastaan jäsenvaltion tai komission asianmukaisesti valtuuttamille henkilöille.

▼M1

3a artikla

Uudet tekniset menetelmät ja prosessit

1. Jäsenvaltiot voivat sallia muunlaisen teknisen menetelmän tai prosessin käyttämisen liitteessä säädetyn sijaan edellyttäen että

a) sen käytön tarkoituksena on arvioida uutta tapaa toteuttaa kyseinen turvavalvontatoimenpide; ja

b) sillä ei ole negatiivista vaikutusta saavutettavaan yleiseen turvatasoon.

2. Jos jäsenvaltio aikoo esittää uuden menetelmän tai prosessin sallimista, sen on ilmoitettava kyseisestä menetelmästä tai prosessista kirjallisesti komissiolle ja muille jäsenvaltioille vähintään neljä kuukautta ennen sen käyttöönottoa ja esitettävä kyseisessä ilmoituksessaan, miten se aikoo varmistaa, että uuden menetelmän tai prosessin soveltaminen täyttää 1 kohdan b alakohdassa säädetyn vaatimuksen. Ilmoitukseen on myös sisällyttävä yksityiskohtaiset tiedot paikasta tai paikoista, joissa menetelmää tai prosessia käytetään, sekä arviointijakson suunnitellusta kestosta.

3. Jos komissio vastaa jäsenvaltiolle myöntävästi tai jos vastausta ei saada kolmen kuukauden kuluessa kirjallisen pyynnön vastaanottamisesta, jäsenvaltio voi sallia uuden menetelmän tai prosessin käyttöönoton.

Jos ehdotettu uusi menetelmä tai prosessi ei komission mielestä takaa riittävällä tavalla ilmailun turvaamisen yleisen tason säilymistä yhteisössä, komissio ilmoittaa tästä jäsenvaltiolle kolmen kuukauden kuluessa 2 kohdassa tarkoitetun ilmoituksen vastaanottamisesta sekä erittelee syyt epäilyksilleen. Tällaisessa tapauksessa asianomainen jäsenvaltio ei saa aloittaa menetelmän tai prosessin käyttöä ennen kuin komissio on katsonut sen täyttävän vaatimukset.

4. Kunkin teknisen menetelmän tai prosessin arviointiin käytettävä enimmäisaika on 18 kuukautta. Komissio voi jatkaa tätä arviointiaikaa enintään 12 kuukaudella, jos jäsenvaltio esittää pidennykselle asianmukaiset perustelut.

5. Arviointijakson aikana vähintään kuuden kuukauden välein asianomaisen jäsenvaltion toimivaltaisen viranomaisen on toimitettava komissiolle raportti arvioinnin edistymisestä. Komissio tiedottaa muille jäsenvaltioille edistymisraportin sisällöstä.

6. Yhdenkään arviointijakson kesto ei saa olla yli 30 kuukautta.

▼B

4 artikla

Tietojen toimittaminen

Jäsenvaltioiden on ilmoitettava komissiolle kirjallisesti kaikki lentoasemat, joiden osalta ne ovat käyttäneet asetuksen (EY) N:o 2320/2002 4 artiklan 3 kohdan a tai c alakohdassa sallittua vaihtoehtoa.

5 artikla

Korvaavat toimenpiteet

Jäsenvaltioiden on ilmoitettava komissiolle kirjallisesti korvaavat toimenpiteet, joita sovelletaan asetuksen (EY) N:o 2320/2002 liitteessä olevan 4.2 kohdan mukaisesti.

6 artikla

Tämä asetus tulee voimaan 19 huhtikuuta 2003.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M2









LIITE

Tämän asetuksen 1 artiklan mukaisesti liite on salainen eikä sitä julkaista Euroopan unionin virallisessa lehdessä.